b'\n_START_ARTICLE_\n\xc3\x85ge Falck-Ytter\n_START_SECTION_\nStudentersamfundet\n_START_PARAGRAPH_\nDen 22. september 1910, \xc3\xa9n uke etter at Norges tekniske h\xc3\xb8gskole hadde blitt \xc3\xa5pnet, hengte dav\xc3\xa6rende student Falck-Ytter opp et oppslag p\xc3\xa5 h\xc3\xb8gskolen hvor han innkalte til et m\xc3\xb8te for \xc3\xa5 dr\xc3\xb8fte opprettelsen av et studentersamfund. P\xc3\xa5 m\xc3\xb8tet den 24. september ble Falck-Ytter valgt til dirigent, og diskusjonene om opprettelsen av samfundet startet. To uker senere ble Studentersamfundet i Trondhjem formelt stiftet.\n_START_SECTION_\nTeater\n_START_PARAGRAPH_\nFalck-Ytter satt i 1910 i det f\xc3\xb8rste styret i Studentersamfundets Interne Teater. Han var ogs\xc3\xa5 skuespiller.\n_START_SECTION_\nFriundervisning\n_START_PARAGRAPH_\nI 1914 tok Falck-Ytter initiativ til Studentersamfundets Frivillige Undervisning som gav gratisundervisning til rundt 300 elever \xc3\xa5rlig i engelsk, regning og tysk. Falck-Ytter mente studentene hadde plikt til \xc3\xa5 undervise \xc2\xabfolk fra arbeiderklassen som ikkje hadde_NEWLINE_f\xc3\xa5tt anledning til \xc3\xa5 l\xc3\xa6re mer av de boklige fag enn folkeskolen hadde gitt dem.\xc2\xbb\n_START_SECTION_\nRidderskap\n_START_PARAGRAPH_\nI 1916 ble De Sorte Faars Ridderskab stiftet etter forslag fra Falck-Ytter. Ridderskapets form\xc3\xa5l var \xc3\xa5 tiltrekke formuende borgere i Trondheim og personer med interesse for Studentersamfundet i Trondhjem.\n_START_SECTION_\nPrivatliv\n_START_PARAGRAPH_\n\xc3\x85ge Falck-Ytter var barnebarn av barnebokforfatter og byfogd Oluf Wilhelm Falch-Ytter som har f\xc3\xa5tt Falck Ytters plass i Oslo oppkalt etter seg. I 1911 bodde han i Klostergata 25, og fra 1913 til 1916 i N. Alle 9 p\xc3\xa5 Singsaker. Han er gravlagt p\xc3\xa5 Vestre gravlund i Oslo.'